Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 270

15. Az aktív feldolgozásra vonatkozóan a 2913/92/EGK rendelet 84–90. és 114–129. cikkében, valamint a 2454/93/EGK rendelet 496–523. és 536–550. cikkében meghatározott eljárásokat az új tagállamok esetében a következõ különös rendelkezéseknek megfelelõen kell alkalmazni: – amennyiben a vámtartozás összegét a behozott áruknak az áruk eljárás alá vonásának idõpontjában fennálló jellege, tarifális besorolása, mennyisége, vámértéke és származása határozza meg, és az eljárás alá vonásra irányuló nyilatkozatot a csatlakozás idõpontját megelõzõen fogadták el, ezeket az elemeket az érintett új tagállamban a csatlakozás idõpontját megelõzõen hatályos jogszabályok alapján kell meghatározni; – amennyiben az eljárás lezárásakor vámtartozás keletkezik, a jelenlegi és az új tagállamokban letelepedett engedélyesek helyzete közötti egyensúly fenntartása érdekében a csatlakozás idõpontjától kezdve a közösségi jogszabályokban foglalt feltételeknek megfelelõen kifizetendõ behozatali vámokra kiegyenlítõ kamatot kell fizetni; – ha az áruk aktív feldolgozási eljárás alá vonására irányuló nyilatkozatot vámvisszatérítési rendszer keretében fogadták el, a vámot a közösségi jogszabályokban foglalt feltételeknek megfelelõen azon új tagállam által és költségére kell visszatéríteni, amelyikben a csatlakozás idõpontja elõtt az a vámtartozás keletkezett, amelyre vámvisszatérítést igényelnek.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes